Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 732/12/8806	Košice, 14.12.2012
EEČ : 2-65-296-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v dobe od mesiaca máj 2012 do 31.08.2012 zanedbal zákonnú vyživovaciu povinnosť voči mal. Klaudii, nar. 02.11.1998, Gregó-Atilovi, nar. 10.07.2004 a Natálii, nar. 25.07.2005 napriek tomu, že rozsudkom Okresného súdu Košice - okolie zo dňa 05.08.2009, sp. zn. 8C 178/2008, ktorý nadobudol právoplatnosť dňa 05.03.2010 mu bola určená vyživovacie povinnosť voči mal. Klaudii vo výške 70.- €, mal. Gregó-Atilovi vo výške 50.- € a voči mal. Natálii 50.- € mesačne,   vždy do 15-tého dňa  v mesiaci vopred k rukám matky XXXXX, bytom Debraď č.132, okres Košice - okolie ,čím mu za uvedené obdobie  vznikol dlh na výživnom  spolu vo výške 680.- €  
lebo zanikla trestnosť činu
Odôvodnenie:
Uznesením vyšetrovateľa  OR PZ Košice - okolie,  sp. zn. ORP-464/OVK-KS-2012 zo dňa 20.09.2012 bolo  vznesené obvinenie Atilovi Mocsillárovi pre prečin zanedbania povinnej výživy podľa § 207 ods. 1, ods. 3, písm. a, Trestného zákona  na tom skutkovom základe, ako je uvedené vo výrokovej časti tohto uznesenia.
          V priebehu konania bol vypočutý obvinený XXXXX, ktorý dňa 07.12.2012 pri konaní o dohode o vine a treste na Okresnej prokuratúre Košice - okolie predložil potvrdenie o zaplatení dlžného výživného v plnej výške.
          Ako listinný dôkaz slúži poštová poukážka č. D 0376007 zo dňa 01.12.2012.           
Podľa § 215 ods. 1, písm. h, Tr. poriadku prokurátor zastaví trestné stíhanie, ak zanikla trestnosť činu .
          Podľa § 86 písm. a Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 , ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

           Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor